Document ID: 32014D0862

ΕΚΤΕΛΕΣΤΙΚΉ ΑΠΌΦΑΣΗ 2014/862/ΚΕΠΠΑ ΤΟΥ ΣΥΜΒΟΥΛΊΟΥ
της 1ης Δεκεμβρίου 2014
για την εφαρμογή της απόφασης 2010/788/ΚΕΠΠΑ για την επιβολή περιοριστικών μέτρων κατά της Λαϊκής Δημοκρατίας του Κονγκό
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 31 παράγραφος 2,
Έχοντας υπόψη την απόφαση 2010/788/ΚΕΠΠΑ του Συμβουλίου της 20ής Δεκεμβρίου 2010 για την επιβολή περιοριστικών μέτρων κατά της Λαϊκής Δημοκρατίας του Κονγκό και για την κατάργηση της κοινής θέσης 2008/369/ΚΕΠΠΑ (1), και ιδίως το άρθρο 6,
Εκτιμώντας τα ακόλουθα:
(1)
Στις 20 Δεκεμβρίου 2010, το Συμβούλιο εξέδωσε την απόφαση 2010/788/ΚΕΠΠΑ.
(2)
Στις 12 Απριλίου 2013, η Επιτροπή του Συμβουλίου Ασφαλείας που έχει θεσπιστεί δυνάμει της απόφασης 1533 (2004) του Συμβουλίου Ασφαλείας των Ηνωμένων Εθνών σχετικά με τη Λαϊκή Δημοκρατία του Κονγκό (η «Επιτροπή του Συμβουλίου Ασφαλείας») επικαιροποίησε και τροποποίησε τον κατάλογο των προσώπων και οντοτήτων που υπόκεινται σε περιοριστικά μέτρα.
(3)
Στις 30 Ιουνίου 2014, η Επιτροπή του Συμβουλίου Ασφαλείας προσέθεσε μία οντότητα στον κατάλογο των προσώπων και οντοτήτων που υπόκεινται σε περιοριστικά μέτρα.
(4)
Στις 31 Οκτωβρίου 2014, η Επιτροπή του Συμβουλίου Ασφαλείας εξέδωσε νέο ενοποιημένο κατάλογο προσώπων και οντοτήτων που υπόκεινται σε περιοριστικά μέτρα.
(5)
Το παράρτημα της απόφασης 2010/788/ΚΕΠΠΑ πρέπει επομένως να τροποποιηθεί αναλόγως.
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της απόφασης 2010/788/ΚΕΠΠΑ αντικαθίσταται από το παράρτημα της παρούσας απόφασης.
Άρθρο 2
Η παρούσα απόφαση αρχίζει να ισχύει την ημερομηνία της δημοσίευσής της στην Επίσημη Εφημερίδα της Ευρωπαϊκής Ένωσης.
Βρυξέλλες, 1 Δεκεμβρίου 2014

Labels: 18
5
11